भारत विकास परिषद का अधिवेशन आज से
भारतविकास परिषद क्षेत्र-11 का क्षेत्रीय अधिवेशन शनिवार सुबह 10:15 बजे से रातानाडा स्थित माहेश्वरी जनोपयोगी भवन (माहेश्वरी बगेची) में शुरू होगा। दो दिवसीय इस सम्मेलन के उद्घाटन समारोह में मुख्य अतिथि शिक्षा राज्य मंत्री वासुदेव देवनानी होंगे। सांसद गजेंद्रसिंह शेखावत, विधायक कैलाश भंसाली और परिषद के अतिरिक्त राष्ट्रीय महामंत्री दुर्गादत्त शर्मा विशिष्ट अतिथि के रूप में मौजूद रहेंगे, जबकि कार्यक्रम अध्यक्ष परिषद के राष्ट्रीय अध्यक्ष सीताराम पारीक और स्वागताध्यक्ष महापौर घनश्याम ओझा होंगे। अधिवेशन संयोजक अनिल गोयल ने बताया कि दोपहर 12:30 से डेढ़ बजे तक संस्कार सत्र आयोजित होगा। इसमें क्षेत्रीय बौद्धिक प्रमुख कैलाश शर्मा मुख्य वक्ता और परिषद के क्षेत्रीय संरक्षक शांतिलाल पानगड़िया विशिष्ट अतिथि होंगे। पहले दिन शाम 7 बजे से सांस्कृतिक संध्या का आयोजन होगा। इसमें हरिगोपाल राठी मुख्य अतिथि होंगे। समापन समारोह रविवार को होगा। इसमें भाजपा के पूर्व प्रदेशाध्यक्ष महेश शर्मा मुख्य अतिथि और राज्यसभा सदस्य नारायण पंचारिया अति विशिष्ट अतिथि होंगे। अध्यक्षता परिषद के राष्ट्रीय अध्यक्ष सीताराम करेंगे। परिषद के राष्ट्रीय उपाध्यक्ष प्रद्युम्न कुमार जैन भी विशिष्ट अतिथि के रूप में मौजूद रहेंगे।
hin_Deva hin_Deva